40 Undang-Undang Malaysia AKTA 502 dalam bentuk rayuan, dan dia hendaklah dengan itu berhenti menggunakan apa-apa hak atau melaksanakan apa-apa fungsi atau tugas berkenaan dengan jawatan itu dan dia tidak boleh menerima apa-apa saraan berkenaan dengan jawatan itu sepanjang tempoh penggantungan itu. (2) Jika seseorang pegawai yang telah digantung di bawah subseksyen (1) dibebaskan, selepas prosiding terhadapnya diputuskan dengan muktamad, dia hendaklah dibayar apa-apa saraan yang sepatutnya kena dibayar kepadanya dalam tempoh penggantungan itu jika tidak kerana peruntukan subseksyen (1). Akibat sabitan 48. Jika pegawai suatu koperasi disabitkan terhadap suatu kesalahan boleh daftar atau suatu kesalahan di bawah Akta ini dan sabitan itu tidak diketepikan apabila selesai segala prosiding, termasuk apa-apa rayuan, pegawai itu hendaklah disifatkan telah mengosongkan jawatannya dari tarikh dia mula- mula dipertuduh atas kesalahan itu dan dia hendaklah terhalang daripada dilantik semula sebagai pegawai mana-mana koperasi. 49. (Dipotong oleh Akta A1297). BAHAGIAN VI HARTA DAN KUMPULAN WANG KOPERASI Kumpulan wang koperasi 50. Kumpulan wang suatu koperasi boleh diperdapatkan melalui mana-mana atau kesemua yang berikut: (a) fi masuk, yang tidak boleh dikembalikan kecuali dalam hal apabila sesuatu permohonan untuk menjadi anggota telah ditolak; (b) syer yang dilanggan dan dibayar oleh anggota, yang daripadanya suatu bilangan minimum yang ditetapkan dalam undang-undang kecil koperasi itu tidak boleh dikeluarkan kecuali selepas keanggotaan tetapi syer yang dilanggan melebihi sumbangan minimum ini boleh dikeluarkan atau dipindahkan atau tamat, .
Koperasi 41 kedua-duanya, ini dan peraturan-peraturan dan kepada apa-apa had yang ditetapkan dalam undang-undang kecil koperasi itu; tertakluk kepada peruntukan Akta (c) dalam hal koperasi yang matlamatnya adalah untuk menggalakkan jimat cermat di kalangan anggotanya dan untuk mewujudkan suatu sumber kredit bagi anggotanya, yuran; (d) simpanan khas daripada anggota, yang boleh dikeluarkan tertakluk kepada syarat yang ditetapkan dalam undang-undang kecil; (e) tertakluk kepada subseksyen 52(1) atau peraturan-peraturan, deposit atau pinjaman daripada anggota dan dengan kelulusan daripada Suruhanjaya, daripada orang yang bukan anggota koperasi itu; (f) lebihan yang dibawa ke Akaun Rizab; (g) derma dan pemberian yang diberikan oleh orang ketiga, kecuali derma daripada sumber asing, sama ada yang ditawarkan secara langsung atau selainnya, tidak boleh diterima oleh suatu koperasi tanpa mendapat kelulusan bertulis Suruhanjaya terlebih dahulu. Pembiayaan Islam atau kemudahan kredit oleh koperasi 51. (1) Tiada koperasi boleh memberikan apa-apa pembiayaan Islam atau kemudahan kredit kecuali kepada anggotanya, pekerjanya termasuk ketua skim pegawai eksekutif perkhidmatan mereka, subsidiarinya sebagaimana yang diperuntukkan di bawah subseksyen 19(2), atau koperasi yang lain sebagaimana yang diluluskan oleh Suruhanjaya, dan pembiayaan Islam atau kemudahan kredit itu hendaklah tertakluk kepada arahan atau garis panduan yang dikeluarkan oleh Suruhanjaya dan undang-undang kecil koperasi itu. (2) Subseksyen (1) tidak terpakai bagi sesuatu koperasi yang dibenarkan untuk memberikan apa-apa pembiayaan Islam atau kemudahan kredit yang diberikan - sebagaimana yang diperuntukkan dalam (a) dalam perjalanan urusannya sebagaimana yang diperuntukkan dalam mana-mana undang-undang bertulis lain yang menentukan operasinya; atau
42 Undang-Undang Malaysia AKTA 502 (b) mengikut undang-undang kecilnya. (3) Suruhanjaya boleh, melalui perintah, melarang atau menyekat pinjaman wang pada suatu gadaian atau gadai janji harta tak alih oleh mana-mana koperasi atau kelas, kategori atau perihalan sesuatu koperasi. Sekatan atas pinjaman 52. (1) Sesuatu koperasi boleh menerima deposit dan meminjam wang daripada anggotanya. (2) Tertakluk kepada seksyen 52A dan peraturan-peraturan, sesuatu koperasi boleh meminjam wang daripada orang yang bukan anggota koperasi itu. (3) Sesuatu koperasi hendaklah memberitahu anggotanya mengenai pinjamannya di bawah subseksyen (1) pada mesyuarat agung tahunannya. (4) Mana-mana koperasi yang tidak mematuhi seksyen ini melakukan suatu kesalahan dan boleh, apabila disabitkan, didenda tidak melebihi lima ratus ribu ringgit. Larangan mengenai deposit daripada bukan anggota 52A. (1) Sesuatu koperasi tidak boleh menerima deposit daripada orang yang bukan anggota koperasi itu kecuali sebagaimana yang diperuntukkan dalam peraturan-peraturan. (2) Mana-mana koperasi yang melanggar subseksyen (1) melakukan suatu kesalahan dan boleh, apabila disabitkan, didenda tidak melebihi lima ratus ribu ringgit. Sekatan terhadap transaksi lain dengan yang bukan anggota 53. (1) Tertakluk kepada seksyen 51 dan 52, transaksi suatu koperasi dengan orang selain anggotanya hendaklah tertakluk kepada larangan dan sekatan yang dinyatakan melalui undang-undang kecilnya. (2) Mana-mana koperasi atau pegawai koperasi yang tidak mematuhi subseksyen (1) melakukan suatu kesalahan dan boleh, apabila disabitkan - .
Koperasi 43 (a) dalam hal suatu koperasi, didenda tidak melebihi dua ratus ribu ringgit; atau (b) dalam hal seorang pegawai koperasi, didenda tidak melebihi dua ratus ribu ringgit atau dipenjarakan selama tempoh tidak melebihi enam bulan atau kedua-duanya. Pelaburan Kumpulan wang 54. (1) Tertakluk kepada undang-undang kecilnya, sesuatu koperasi boleh melaburkan kumpulan wang lebihannya dalam - (a) mana-mana sekuriti yang dikeluarkan oleh Kerajaan Malaysia, Bank Negara Malaysia atau mana-mana sekuriti lain yang diluluskan oleh Suruhanjaya; atau (b) syer mana-mana koperasi lain. (2) Melainkan jika diperuntukkan selainnya dalam peraturan-peraturan, tiada koperasi boleh melabur kumpulan wang lebihannya dalam - (a) bon atau debentur mana-mana koperasi lain; (b) sekuriti mana-mana syarikat atau mana-mana pertubuhan perbadanan yang didaftarkan di Malaysia, selain yang dinyatakan dalam subseksyen (1); (c) subsidiarinya; atau (d) apa-apa cara lain sebagaimana yang ditentukan oleh Suruhanjaya. (3) Mana-mana koperasi atau pegawai koperasi yang tidak mematuhi subseksyen (2) melakukan suatu kesalahan dan boleh, apabila disabitkan - (a) dalam hal suatu koperasi, didenda tidak melebihi satu juta ringgit; atau (b) dalam hal seorang pegawai koperasi, didenda tidak melebihi satu juta ringgit atau dipenjarakan selama tempoh tidak melebihi satu tahun atau kedua-duanya.
44 Undang-Undang Malaysia AKTA 502 Pelaburan dalam harta tak alih 54A. (1) Melainkan jika diperuntukkan selainnya dalam peraturan-peraturan dan subseksyen (2), tiada koperasi boleh memperoleh, memegang atau melabur dalam apa-apa harta tak alih. (2) Subseksyen (1) tidak terpakai bagi sesuatu koperasi jika - (a) pemegangan suatu harta tak alih itu adalah bagi pelunasan suatu hutang seseorang anggota koperasi; (b) perniagaannya melibatkan pemerolehan, pelaburan dalam atau penjualan harta tak alih; (c) pemerolehan, pemegangan atau pelaburan suatu harta tak alih itu adalah perlu bagi maksud perjalanan perniagaannya; atau (d) koperasi itu memberi kemudahan perumahan atau kemudahan lain untuk pekerjanya yang dinyatakan dalam skim perkhidmatan mereka. (3) Mana-mana koperasi atau pegawai koperasi yang tidak mematuhi subseksyen (1) melakukan suatu kesalahan dan boleh, apabila disabitkan - (a) dalam hal suatu koperasi, didenda tidak melebihi satu juta ringgit; atau (b) dalam hal seorang pegawai koperasi, didenda tidak melebihi satu juta ringgit atau dipenjarakan selama tempoh tidak melebihi satu tahun atau kedua-duanya. Keuntungan modal 55. (1) Suatu koperasi hendaklah mengkreditkan ke dalam Akaun Rizab Modalnya segala keuntungan modal yang diperoleh daripada - (a) penjualan tanah atau bangunan, atau kedua-duanya, sebagai aset tetap; dan .
Koperasi 45 (b) penilaian semula tanah atau bangunan, atau kedua-duanya, sebagai aset tetap, dengan kelulusan Suruhanjaya. (2) Keuntungan modal yang disebutkan dalam perenggan (1)(a) boleh digunakan oleh koperasi itu bagi semua atau mana-mana maksud yang berikut: (a) penerbitan syer bonus; (b) penghapusan kira kerugian terkumpul; (c) penghapusan kira kerugian modal; dan (d) pewujudan suatu Kumpulan Wang Penebusan Syer Bonus. (3) Tiada koperasi boleh menggunakan keuntungan modal yang disebut dalam subseksyen (1) bagi maksud menerbitkan syer bonus melainkan jika dan sehingga semua kerugian terkumpul dan semasanya, jika ada, telah dihapus kira sepenuhnya. (4) Keuntungan modal yang disebut dalam perenggan (1)(b) boleh itu untuk menerbitkan syer bonus kepada digunakan oleh koperasi anggotanya, dan syer bonus itu tidak boleh dikeluarkan kecuali, dengan kelulusan Lembaga, dipindahkan kepada anggota lain koperasi itu atau, dalam hal anggota yang mati selepas syer bonus itu dikeluarkan, dibayar daripada Kumpulan Wang Penebusan Syer Bonus koperasi itu. (5) Syer bonus yang ditebus oleh suatu koperasi boleh diterbitkan semula sebagai syer bonus kepada anggotanya mengikut peruntukan undang-undang kecilnya. (6) Suatu daftar syer bonus hendaklah disenggara oleh koperasi itu. (7) Seksyen ini tidak terpakai bagi suatu koperasi yang dikehendaki oleh peruntukan mana-mana undang-undang bertulis lain yang menguasai operasinya supaya menguruskan keuntungan modalnya mengikut cara yang diperuntukkan dalam undang-undang itu. Untung bersih
46 Undang-Undang Malaysia AKTA 502 56. Untung bersih teraudit suatu koperasi bagi setiap tahun kewangan hendaklah ditentukan selepas ditolak belanja pengendalian, peruntukan bagi hutang lapuk dan hutang ragu, susut nilai aset dan penghausan nilai pelaburan. Pengagihan untung bersih teraudit 57. (1) Tiap-tiap koperasi hendaklah - (a) menyenggara suatu Kumpulan Wang Rizab Statutori; dan (b) sebelum mengisytiharkan apa-apa dividen daripada untung bersih terauditnya bagi setiap tahun, selepas peruntukan yang wajar telah dibuat bagi pencukaian, memindahkan kepada Kumpulan Wang Rizab Statutorinya daripada untung bersih teraudit bagi setiap tahun - (i) suatu jumlah yang sama banyak dengan tidak kurang daripada dua puluh lima peratus daripada untung bersih teraudit bagi tahun itu, selagi amaun Kumpulan Wang Rizab Statutori itu kurang daripada lima puluh peratus daripada syer dan yurannya; atau (ii) suatu jumlah yang sama banyak dengan tidak kurang daripada lima belas peratus daripada untung bersih teraudit bagi tahun itu, selagi amaun Kumpulan Wang Rizab Statutori itu adalah lima puluh peratus tetapi kurang daripada seratus peratus daripada syer dan yurannya. (1A) Walau apa pun subseksyen (1), Suruhanjaya boleh dari semasa ke semasa menentukan suatu bahagian berlainan daripada untung bersih teraudit bagi setiap tahun, iaitu sama ada kurang atau lebih daripada bahagian yang ditentukan dalam subseksyen (1), untuk dipindahkan kepada Kumpulan Wang Rizab Statutori sesuatu koperasi bagi maksud memastikan bahawa amaun Kumpulan Wang Rizab Statutori bagi koperasi itu adalah mencukupi bagi maksud perniagaannya dan memadai berhubung dengan liabiliti-liabilitinya. (1B) Walau apa pun subseksyen (1), Kumpulan Wang Rizab Statutori boleh digunakan - .
Koperasi 47 (a) tertakluk kepada peraturan-peraturan atau undang-undang kecil, bagi membayar syer atau yuran yang dikeluarkan oleh anggota koperasi; atau (b) dengan kelulusan Suruhanjaya dan tertakluk kepada apa-apa terma dan syarat yang boleh dikenakan oleh Suruhanjaya, bagi menerbitkan syer bonus kepada anggota koperasi itu. (1C) Tiada apa pun dalam seksyen ini boleh memberi sesuatu koperasi kuasa untuk membayar dividen daripada Kumpulan Wang Rizab Statutori. (1D) Kumpulan Wang Rizab Statutori tidak boleh dibahagi dan tiada seorang pun anggota berhak untuk menuntut suatu bahagian tertentu daripadanya. (1E) Kumpulan Wang Rizab Statutori hendaklah disenggara dalam suatu akaun yang berasingan dan hendaklah dilaburkan dalam Akaun Deposit Koperasi sebagaimana yang disebut dalam Akta Suruhanjaya Koperasi Malaysia 2007. (2) Tertakluk kepada subseksyen (7), tiap-tiap koperasi hendaklah, daripada sebelum untung bersih mengisytiharkan apa-apa dividen membayar sekian jumlah wang yang ditentukan oleh Suruhanjaya kepada - terauditnya bagi setiap tahun kewangan, (a) Kumpulan Wang Amanah Pendidikan Koperasi; dan (b) Kumpulan Wang Amanah Pembangunan Koperasi bagi mana- mana koperasi menengah atau atasan yang telah diisytiharkan oleh Menteri sebagai badan yang mewakili pergerakan koperasi di peringkat kebangsaan dan antarabangsa, yang ditubuhkan di bawah peraturan-peraturan bagi memajukan prinsip koperasi. (3) Tiada koperasi menengah atau atasan boleh diisytiharkan di bawah perenggan (2)(b) sebagai badan yang mewakili pergerakan koperasi di peringkat kebangsaan dan antarabangsa melainkan jika - (a) matlamat koperasi itu termasuklah menggalakkan prinsip koperasi dan memudahkan operasi koperasi; dan (b) undang-undang kecil koperasi itu membuat peruntukan bagi -
48 Undang-Undang Malaysia AKTA 502 (i) pergabungan semua koperas itanpa apa-apa sekatan atau pembayaran apa-apa fi kecuali fi masuk; dan (ii) pelantikan kepada Lembaganya, oleh Menteri, sekurang- kurangnya seorang wakil daripada kementerian Menteri itu, dan seorang wakil daripada Kementerian Kewangan. (4) Bolehlah ditolak daripada jumlah yang disebut dalam subseksyen (1) apa-apa jumlah wang yang dibayar menurut subseksyen (2). (5) Tertakluk kepada subseksyen (7), suatu koperasi boleh, selepas bayaran yang dinyatakan dalam subseksyen (1) dan (2), menggunakan untung bersih terauditnya bagi setiap tahun kewangan bagi semua atau mana-mana maksud yang berikut: (a) pembayaran rebat kerana langganan; (b) pembayaran dividen, atas syer dan yuran anggota koperasi sebagaimana yang ditentukan oleh arahan atau garis panduan: Dengan syarat bahawa, pembayaran dividen daripada mana-mana sumber selain untung bersih teraudit bagi tahun kewangan itu tidak boleh dibuat kecuali dengan mendapat kelulusan bertulis terlebih dahulu daripada Suruhanjaya yang tidak boleh dalam mana-mana hal melebihi apa-apa kadar maksimum sebagaimana yang ditentukan dalam arahan atau garis panduan itu; (c) pembayaran honorarium kepada anggota Lembaga koperasi itu, yang tidak boleh, dalam apa-apa hal, melebihi jumlah wang yang disyorkan oleh mesyuarat agung tahunan dan diluluskan oleh Suruhanjaya; atau (d) pembayaran untuk kebajikan anggotanya dan masyarakat. (6) Tiada rebat kerana langganan, dividen atas syer dan yuran boleh dibayar kepada anggota suatu koperasi dan tiada honorarium boleh dibayar kepada anggota Lembaga suatu koperasi kecuali daripada untung bersih teraudit koperasi itu. (7) Tiada koperasi boleh menggunakan untung bersihnya bagi apa-apa maksud di bawah subseksyen (2) atau (5) melainkan jika dan sehingga semua kerugian terkumpulnya, jika ada, telah dihapus kira sepenuhnya. .
Koperasi 49 (8) Walau apa pun subseksyen (7), suatu koperasi yang kerugian terkumpulnya telah tidak dihapus kira sepenuhnya boleh, dengan kelulusan Suruhanjaya, menggunakan untung bersih terauditnya untuk pembayaran dividen yang dalam mana-mana hal tidak boleh melebihi lima peratus jumlah syer atau yuran anggota, atau kedua-duanya. BAHAGIAN VII AKAUN DAN AUDIT Penyenggaraan akaun 58. (1) Tiap-tiap koperasi hendaklah menyebabkan disenggara apa-apa rekod perakaunan dan rekod lain yang akan dengan secukupnya menerangkan transaksi dan kedudukan kewangan koperasi itu dan subsidiari atau subsidiari- subsidiarinya, jika ada, dan yang membolehkan disediakan, dari semasa ke semasa, akaun perdagangan dan untung rugi dan kunci kira-kira yang benar dan saksama serta apa-apa dokumen yang dikehendaki dikepilkan padanya dan hendaklah menyebabkan rekod itu disenggara mengikut cara yang akan membolehkannya diaudit dengan mudah dan sepatutnya. (2) Tiap-tiap koperasi hendaklah menyebabkan catatan yang sesuai dibuat dalam rekod perakaunan dan rekod lain dengan seberapa segera yang mungkin tetapi tidak lewat daripada tiga puluh hari daripada selesainya transaksi yang berhubungan dengan catatan itu. (3) Tiap-tiap koperasi hendaklah menyebabkan disediakan, dengan seberapa segera yang mungkin tetapi tidak lewat daripada dua bulan selepas tamatnya setiap tahun kewangan, akaun perdagangan dan untung rugi dan kunci kira- kira berserta dengan apa-apa dokumen lain yang dikehendaki bagi maksud pengauditan. (4) Rekod yang disebut dalam subseksyen (1) hendaklah disimpan di pejabat berdaftar koperasi itu atau di mana-mana tempat lain yang difikirkan patut oleh Lembaga dan hendaklah terbuka pada setiap masa untuk diperiksa oleh Suruhanjaya dan oleh mana-mana orang yang diberi kuasa olehnya secara am atau khas dengan bertulis. (5) Suruhanjaya boleh, dalam mana-mana kes tertentu, memerintahkan supaya rekod perakaunan dan rekod lain suatu koperasi, termasuklah rekod perakaunan dan rekod lain subsidiari atau subsidiari-subsidiarinya, jika ada,